87. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Β2/61/οικ. 1409 της 22 Αυγ./10 Σεπτ. 1984 (ΦΕΚ Β΄  629) Ρύθμιση του τρόπου απόδοσης από τους Ασφαλιστικούς Οργανισμούς Κύριας Ασφάλισης Μισθωτών στο δημόσιο και τα Ν.Π.Δ.Δ. των ασφαλιστικών εισφορών, σύμφωνα με τις διατάξεις το άρθρ. Ι του Νόμ. 1405/83. Έχοντας υπόψη: 1.Τις διατάξεις του άρθρ. 7 του Νόμ. 1405/83 «Επέκταση της διαδοχικής ασφάλισης στους εργαζομένους που μετακινούνται από τον ιδιωτικό τομέα στο δημόσιο, τα νομικά πρόσωπα δημοσίου δικαίου (Ν.Π.Δ.Δ.) και τους οργανισμούς Τοπικής Αυτοδιοίκησης (Ο.Τ.Α.) και αντίστροφα και άλλες διατάξεις». 2.Το γεγονός ότι για την απόδοση από τους Ασφαλιστικούς Οργανισμούς Κύριας Ασφάλισης μισθωτών στο δημόσιο, στους Δήμους, στα Ν.Π.Δ.Δ και στους Οργανισμούς, των εισφορών που καταβλήθηκαν για την ασφάλιση των υπαλλήλων τους, δεν υπάρχουν σ’ ορισμένες περιπτώσεις στοιχεία που ν’ αποδεικνύουν τα καταβληθέντα ποσά των ασφαλιστικών εισφορών και ότι ο υπολογισμός των εισφορών είναι πολύ δύσκολος για τα χρονικά διαστήματα από την ίδρυση του κάθε ασφαλιστικού Οργανισμού έως το έτος 1954 γιατί λόγω της κατοχικής περιόδου και του μεγάλου πληθωρισμού σημειώθηκαν πολλές μεταβολές στ’ ασφαλιστικά μεγέθη (ασφάλιστρα, αποδοχές) και ότι για ορισμένα χρονικά διαστήματα δεν υπάρχει ενιαίο ποσοστό ασφαλίστρου του κλάδου συντάξεων. 3.Την Υ.79/84 απόφαση του Πρωθυπουργού για την μεταβίβαση αρμοδιοτήτων, στον Αναπληρωτή Υπουργό Οικονομικών, αποφασίζουμε: Για τα χρονικά διαστήματα από την ίδρυση του κάθε Ασφαλιστικού Οργανισμού έως την 31.12.1954, είτε προκύπτουν είτε όχι τα ποσά των ασφαλιστικών εισφορών που καταβλήθηκαν στους Ασφαλιστικούς Οργανισμούς Κύριας Ασφάλισης Μισθωτών αρμοδιότητας του Υπουργείου Κοινωνικών Ασφαλίσεων, για την ασφάλιση προσώπων τα οποία αναγνωρίζουν το χρόνο αυτό στο δημόσιο, τους ΟΤΑ και τα Ν.Π.Δ.Δ. σύμφωνα με τις διατάξεις των άρθρ. 1, 5 και 6 του Νόμ. 1405/83, στα εκδιδόμενα από τους Ασφαλιστικούς Οργανισμούς Κύριας Ασφάλισης Μισθωτών αρμοδιότητας Υπουργείου Κοινωνικών Ασφαλίσεων, πιστοποιητικά θα αναγράφεται ότι για το ανωτέρω χρονικό διάστημα καταβλήθηκε ασφάλιστρο 6% σε ημερομίσθιο 10 δραχμών και σε μηνιαίο μισθό 250 δραχμών. (Αντί για τη σελ. 18,09) Σελ. 18,09(α) Τεύχος Ζ123-Σελ. 15 Οργανισμοί Κοινωνικής ασφαλίσεως 15Β.ΑΑ.α.87 119 